Eurooppatie E87

Eurooppatie E87 on noin 2 030 kilometriä pitkä eurooppatie. Tien lähtee pohjoisessa Ukrainasta ja sen päätepiste on Turkissa. Tie alkaa Ukrainan Odessasta ja kulkee Romanian ja Bulgarian kautta Turkin eteläosaan, Välimeren rantakaupunkiin Antalyaan.

Merkittävä osa eurooppatiestä E87 edellyttää erilaisten tienkäyttömaksujen maksamista. Romaniassa peritään siltamaksu Tonavan ylittämisestä ja tienkäyttömaksua valtion teiden käyttämisestä (vignette). Myös Bulgariassa yleisillä teillä ajettaessa ajoneuvossa tulee olla maksettu tienkäyttömaksu (vignette). Käytännössä nämä tienkäyttömaksut voi maksaa sujuvasti verkossa (niin sanottu e-vignette). Turkissa tienkäyttömaksua kerätään E87:llä ainakin moottoritieosuuksilla İzmirin maakunnan suunnalla. Myös E87:n lauttayhteys Dardanellien salmen yli on maksullinen.

Reitti
Odessa - Izmajil - Reni - Galați - Tulcea - Constanța - Varna - Burgas - Marinka - Zvezdec - Malko Tarnovo - Dereköy - Kirklareli - Babaeski - Havza - Keşan - Gallipoli - Eceabat - (lauttayhteys Dardanellien salmen yli Aasian puolelle) - Çanakkale - Ayvalik - İzmir - Selçuk - Aydin - Denizli - Acipayam - Korkuteli - Antalya.

Eurooppatie E87:n varren kaupungeista väkirikkaimpia ovat Odessa, Varna, İzmir, Denizli ja Antalya.

Lähteet

Aiheesta muualla

 E87. North-south intermediate road  (elbruz.org)

87
Ukrainan tiet
Bulgarian liikenne
Turkin tiet